Aktor (syn Forba)

Aktor alebo Aktór (, ) je v gréckej mytológii syn Lapitha Forba a jeho manželky Hyrminy, dcéry kráľa Epeia.Pausanias, Periégésis tés Hellados, 5,1,11.(podľa inej verzie bol jeho otec boh Poseidón.Apollodoros, Bibliotheca, 2,7,2.)

Antický autor Apollodoros z Atén uvádza, že keď sa élidský kráľ Augeias dopočul o vojne, ktorú proti nemu chystá Herakles, vymenoval dvojčatá svojho brata Aktora a jeho manželky Moliny, Euryta a Kteata za veliteľov vojsk v Élide. Pred vojenskou výpravou však Herakles nečakane ochorel a uzavrel radšej prímerie, ktoré bratia porušili, keď na Heraklovo vojsko nečakane zaútočili. Herakles bol nútený zatrúbiť na ústup, ale keď neskôr Eurytos a Kteatos odišli na oslavy tretích isthmických hier, Herakles ich dostihol pri meste Kleónais a zabil ich. Následne po rýchlom pochode zaútočil na Élidu, Augeia usmrtil a vymenoval za kráľa Augeiovho syna Fylea.  

Podľa autora Pausania Augias sľúbil za vojenskú pomoc Aktorovi a jeho synom podiel na vláde v Élide. Aktor následne ako kráľ Élidy založil mesto, ktoré pomenoval po svojej matke. Jeho synovia boli neskôr zavraždení pri meste Kleónais, potom ako neunikli nástrahe, ktorú im prichystal Herakles.Pausanias, Periégésis tés Hellados, 5,2,1. 

 Referencie 

 Pozri aj 
 Zoznam mýtických kráľov Élidy

Kategória:Postavy gréckej mytológie
Kategória:Vládcovia Élidy